Subject: საბანკო და საფინანსო სექტორში ახალი სამართლიანი წესების დამკვიდრებაზე
From: "INFORM" <[email-masked]>
To: Giorgi Kvirikashvili; [email-masked]; [email-masked]; [email-masked]; [email-masked]; [email-masked]; Sozar Subari; Mikheil Janelidze; [email-masked]; [email-masked]; David Sergeenko; ლევან დავითაშვილი; Levan Davitashvili; Kakhaber Kakhishvili; Ketevan Tsikhelashvili; [email-masked]; kakha kala; [email-masked]; Nino Giorgobiani; [email-masked]; Tedo Japaridze; Nikoloz Lachkepiani; Beqa Davituliani; Mako M; Khatuna Ivanishvili; Davit Qwerty; [email-masked]; David Kirvalidze; Natia Kukuladze; Natia
Date: Tue, 29 May 2018 06:13:33 -0700

ახალი სამართლიანი წესების დამკვიდრება საბანკო და საფინანსო
სექტორში:

ინფორმაცია:

• საკანონმდებლო ცვლილებებით, თანხის გადაუხდელობის გამო დაყადაღდება მხოლოდ არსებული გირავნობის საგანი და ყადაღა არ გავრცელდება სხვა ქონებაზე;

• იზღუდება ლომბარდებისა და კერძო გამსესხებლების (ე.წ. მევახშეების) სასარგებლოდ რეგისტრირებული ქონების ანუ ავტომობილებისა და უძრავი ქონების დაგირავება;

• სესხის წლიური ეფექტური საპროცენტო განაკვეთის მაქსიმალური ოდენობა, რომელიც დღეს შეადგენს 100%-ს, მცირდება 50%-მდე;

• ვადაგადაცილების შემთხვევაში, წესდება მსესხებლისათვის დასაკისრებელი ჯარიმების/სანქციების ლიმიტი, რომელიც დაანგარიშდება სესხის ნარჩენი ძირითადი თანხიდან და ვადაგადაცილების ხანგრძლივობის მიუხედავად არ უნდა აღემატებოდეს დარჩენილი ძირითადი თანხის 1.5-მაგ ოდენობას;

• მოძრავი ქონებით უზრუნველყოფილი სესხების გამცემ სუბიექტებს (ე.წ. ლომბარდებს) მოეთხოვებათ უზრუნველყონ გამჭვირვალობის მაღალი ხარისხი და გონივრულ ვადაში დანერგონ კომპიუტერული პროგრამა, რომელშიც აღრიცხული იქნება ყველა დაგირავებული ნივთი.

• ვისაც სურს დაკავებული იყოს სრულფასოვანი ფინანსური შუამავლობით, შეუძლია ნებაყოფლობით მოექცეს ეროვნული ბანკის ზედამხედველობის ქვეშ და განახორციელოს ზემოთხსენებული საქმიანობა.

• აღნიშნული წესები გავრცელდება მთელ ფინანსურ სექტორზე - ბანკებზე, მიკროსაფინანსო ორგანიზაციებზე, ლომბარდებზე, კერძო გამსესხებლებზე (ე.წ მევახშეებზე) და ნებისმიერ კერძო თუ იურიდიულ პირზე, რომელიც დაკავებულია ამ სფეროში ფინანსური საქმიანობით.

• შემოდის ვალდებულება, რომ უძრავი ნივთის ნასყიდობის შემთხვევაში, ანგარიშსწორება განხორციელდეს მხოლოდ უნაღდო ანგარიშსწორების ფორმით, რადგან ადგილი აქვს ე.წ. შავ საკომისიოებს;

ძირითადი მესიჯები:

Ø რეფორმა ითვალისწინებს ეკონომიკის დაკრედიტების ახალი
ხარისხობრივი სტანდარტების დაწესებას და ემსახურება მთავრობის მთავარ მიზანს - ეს
არის მდგრადი, გრძელვადიანი ეკონომიკური ზრდის მხარდაჭერა და ინკლუზიური
ეკონომიკური ზრდის ხელშეწყობა;

Ø რეფორმა აწესებს სამართლიან, ეკონომიკის დაკრედიტებაში
გამჭვირვალე და ყველასათვის თანასწორი თამაშის წესებს, ამცირებს რისკებს
ეკონომიკაში და ზრდის მოსახლების განკარგვად, რეალურ შემოსავალს;

Ø აღნიშნული ინიციატივები, სრულ თანხვედრაშია საერთაშორისო
ფინანსური ორგანიზაციების რეკომენდაციებთან, როგორიცაა მსოფლიო ბანკი და
საერთაშორისო სავალუტო ფონდი;

Ø სარეიტინგო კომპანია „მუდისმა“ (Moody’s) ცალსახად დადებითად
შეაფასა ჭარბვალიანობის აღმოფხვრისკენ გადადგმული ნაბიჯები და აღნიშნა, რომ
ეს ხელს შეუწყობს საბანკო და საფინანსო სექტორში საკრედიტო რეიტინგების
გაუმჯობესებას;

Ø აღნიშნულ სექტორში თამაშის წესები უნდა გახდეს გამჭვირვალე,
სამართლიანი და ყველასთვის თანასწორი;

Ø ჭარბვალიანობა იყო და სამწუხაროდ დღემდე რჩება ერთ-ერთ მძიმე
პრობლემად, რომელიც გაცდა ფინანსური ურთიერთობების სივრცეს და მძაფრი სოციალური
განზომილება შეიძინა;

Ø ჭარბვალიაობის პრობლემის მოგვარება მნიშვნელოვანია ფინანსური
სტაბილურობის კიდევ უფრო განმტკიცებისათვის;

Ø დასახელებული რეფორმები ქვეყნის ეკონომიკაში გააჩენს მეტ ფულს,
მეტი ფული ნიშნავს მეტ რეალურ ეკონომიკას, მეტი რეალური ეკონომიკა კი - მეტ
დასაქმებულ ადამიანს.